Trokdrywer geskietŉ Vragmotorbestuurder is Dinsdagaand geskiet terwyl hy in sy voertuig op die N3-deurpad gery het. Derrick Banks, ŉ woordvoerder van ER24, sê die bestuurder, in sy veertigs, was naby Cato Ridge, KwaZulu-Natal, onderweg na Johannesburg toe hy geskiet is. “Die bestuurder het self sowat 10km na die Camperdown-polisiestasie gery om hulp te kry. Paramedici van Hillcrest het die bestuurder by die stasie behandel,” het Banks gesê. Die bestuurder het ŉ skietwond in sy been gehad en het baie bloed verloor.Hy is in ŉ ernstige toestand na die Hillcrest-hospitaal geneem. Die polisie ondersoek die voorval.